paragraph_text: Marie Anne Adelaide Lenormand (Alençon, 27. svibnja 1772. – Pariz, 25. lipnja 1843.), francuska profesionalna gatara i vidovnjakinja, koja je stekla veliku popularnost u vrijeme napoleonskih ratova. Tijekom života gatala je mnogim poznatim osobama, poput carice Josephine, Robespierra, Marata i ruskog cara Aleksandra I. Napisala je mnogo knjiga, među ostalima i poznatu sanjaricu.